Diari Oficial de la Generalitat Valenciana


Sumari del DOGV 8019, del 11-04-2017 (2017/3093)

RESOLUCIÓ de 7 d'abril de 2017, de la Conselleria d'Economia Sostenible, Sectors Productius, Comerç i Treball, per la qual es convoquen ajudes en matèria d'industrialització per a associacions dels sectors del calçat, ceràmic, metal·lomecànic, tèxtil, joguet, marbre i moble i il·luminació de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8019

Data del DOGV
:   11-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3093


Data del document
:   07-04-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 7 d'abril de 2017, de la Conselleria d'Economia Sostenible, Sectors Productius, Comerç i Treball, per la qual es convoquen ajudes en matèria d'industrialització per a associacions dels sectors del calçat, ceràmic, metal·lomecànic, tèxtil, joguet, marbre i moble i il·luminació de la Comunitat Valenciana. [2017/3093]  
La Llei 38/2003, de 17 de novembre, general de subvencions, estableix, en l'article 23, que el procediment per a la concessió de subvencions s'iniciarà sempre d'ofici, mitjançant la convocatòria aprovada per l'òrgan competent.  
L'Ordre 22/2016, de 27 d'octubre, de 2016, de la Conselleria d'Economia Sostenible, Sectors Productius, Comerç i Treball (DOGV 7906, 28.10.2016), va establir les bases reguladores per a la concessió de les subvencions en matèria d'industrialització.  
D'acord amb el que estableix l'article 3.5 de les bases reguladores esmentades, les convocatòries podran establir o prioritzar com a beneficiaris aquelles entitats, agrupacions, classes d'empreses, indústries i associacions pertanyents a sectors, àmbits d'especialització, comarques o municipis, que anualment s'hagen inclòs expressament en la Llei de pressupostos de la Generalitat.  
En el programa pressupostari 722.20, Política industrial, de la Llei 14/2016, de 30 de desembre, de pressupostos de la Generalitat per a 2017, s'estableixen set línies per a plans d'ajudes als sectors del calçat, ceràmic, metal·lomecànic, tèxtil, joguet, marbre i moble i il·luminació, els possibles beneficiaris de les quals són associacions, altres entitats sense ànim de lucre i empreses dels sectors.  
Mitjançant la present resolució, es convoquen per a l'exercici 2017, exclusivament, les subvencions destinades a les associacions vinculades als respectius sectors, per a la realització d'actuacions de reforç del teixit associatiu per a la industrialització sostenible, a l'empara del capítol III del títol III de les bases reguladores, i en els termes i les condicions delimitats en aquesta convocatòria.  
La present convocatòria està sotmesa a més, en el que siga procedent, a la Llei 38/2003, de 17 de novembre, general de subvencions, al Reial decret 887/2006, de 21 de juliol, pel qual s'aprova el reglament, i a la normativa autonòmica establida en els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Per això, i en virtut de les facultats que em confereix l'article 28 de la Llei 5/1983, de 30 de desembre, del Govern Valencià, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. Objecte i àmbit de la convocatòria  
L'objecte de la present resolució és convocar per a l'exercici 2017, en règim de concurrència competitiva, subvencions per al desenvolupament d'actuacions de reforç del teixit associatiu per a la industrialització sostenible, en els sectors del calçat, ceràmic, metal·lomecànic, tèxtil, joguet, marbre i moble i il·luminació de la Comunitat Valenciana.  
  
  
Segon. Finançament  
1. La present convocatòria es finançarà a càrrec del capítol VII de els pressupostos de la Generalitat per a l'any 2017, del programa pressupostari 28.94.87.357.97, amb el següent desglossament inicial per sectors:  
  
Codi línia Denominació línia Import  
S0335 Pla d'ajudes al sector del calçat 395.000 -  
S0336 Pla d'ajudes al sector ceràmic 395.000 -  
S0337 Pla d'ajudes al sector metal·lomecànic 395.000 -  
S0352 Pla d'ajudes al sector tèxtil 395.000 -  
S0353 Pla d'ajudes al sector del joguet 395.000 -  
S0354 Pla d'ajudes al sector del marbre 395.000 -  
S0355 Pla d'ajudes al sector del moble i il·luminació 395.000 -  
  
  
Tercer. Beneficiaris  
1. Podran ser beneficiaris d'aquestes ajudes les associacions empresarials i les agrupacions empresarials innovadores (clústers), amb seu o domicili social a la Comunitat Valenciana, i que estiguen vinculades directament als sectors del calçat, ceràmic, metall-mecànic, tèxtil, joguet, marbre i moble i il·luminació.  
2. Els centres tecnològics per si mateixos no podran obtindre la condició de beneficiari d'aquesta convocatòria, sense perjuí de poder participar com a entitat subcontractada o com a integrant d'una agrupació empresarial innovadora.  
3. No s'admetran les sol·licituds presentades per fundacions, agrupacions o qualsevol altres entitats sense ànim de lucre que no estiguen degudament constituïdes com a associacions empresarials o agrupacions empresarials innovadores, i inscrites en els registres corresponents. En el cas de les agrupacions empresarials innovadores, hauran d'acreditar la inscripció en el registre corresponent del Ministeri d'Energia, Turisme i Agenda Digital.  
4. La vinculació directa de l'associació o agrupació empresarial innovadora sol·licitant amb algun dels sectors objecte de la convocatòria haurà de justificar-se en la memòria descriptiva i acreditar-se degudament en la documentació adjunta a la sol·licitud, i l'òrgan instructor podrà requerir tota documentació que considere necessària per a aquesta acreditació. Només es podrà sol·licitar l'ajuda per vinculació a un dels sectors convocats. Si es presenta més d'una sol·licitud per part de la mateixa entitat, es considerarà admissible únicament la primera sol·licitud que tinga entrada en la seu electrònica de la Generalitat.  
5. No podran obtindre la condició de beneficiaris les entitats sol·licitants en què concórrega alguna de les circumstàncies previstes en els apartats 2 i 3 de l'article 13 de la Llei 38/2003, de 17 de novembre, general de subvencions.  
  
Quart. Obligacions dels beneficiaris  
Els beneficiaris d'aquestes ajudes hauran de complir totes les obligacions establides en els articles 4, 5.2, 8 i 14 de l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes en matèria d'industrialització.  
  
Cinqué. Actuacions i projectes subvencionables  
L'objectiu d'aquestes ajudes és impulsar la posada en marxa i la dinamització del teixit associatiu de caràcter industrial dels sectors ressenyats, a través d'actuacions per al desenvolupament sostenible del sector. Per tant, seran subvencionables qualsevol dels projectes següents, desenvolupats entre l'1 de gener de 2017 i la data de justificació de l'ajuda, que s'emmarquen en alguna de les actuacions subvencionables següents:  
1.1. Actuacions de promoció per a incorporar noves empreses a l'agrupació.  
  
1.2. Organització de programes de formació, trobades, seminaris i conferències destinats a fomentar la millora de la competitivitat i dels processos productius en el sector.1.3. Actuacions de foment de l'ecoinnovació i l'economia circular.  
1.4. Participació agrupada en certàmens i activitats de promoció sectorial.  
1.5. Actuacions que ajuden a la transformació del sector al model d'indústria 4.0.  
1.6. Actuacions que fomenten la competitivitat del sector mitjançant millores en l'eficiència energètica.  
  
Sisé. Despeses subvencionables  
1. Tindran la consideració de despeses subvencionables les que satisfacen el que estableix en l'article 31 de la Llei 38/2003, de 17 de novembre, general de subvencions, que hagen sigut efectivament pagades entre l'1 de gener de 2017 i l'acabament del període de justificació, i s'enquadren en alguna de les categories:  
a) Col·laboracions externes, serveis tècnics, serveis professionals i serveis d'informació i difusió que siguen necessaris per al desenvolupament del projecte. No s'admetran despeses de personal propi de les associacions o agrupacions empresarials innovadores. En els projectes de participació en certàmens s'admetran les despeses vinculades a l'organització i/o participació en el certamen o activitat de promoció exterior, excepte el lloguer de l'espai, en estar expressament exclòs aquest cost en les bases reguladores.  
b) Despeses d'auditoria per a l'elaboració de l'informe de revisió del compte justificatiu de la subvenció per auditor o empresa auditora externa inscrita en el Registre Oficial d'Auditors de Comptes, fins a un import màxim de sis-cents euros, IVA exclòs, per sol·licitud.  
2. Només seran subvencionables les despeses de les actuacions que beneficien empreses l'activitat principal de les quals tinguen vinculació amb el sector a l'empara del qual se sol·licita la subvenció, i, a més, tinguen centre productiu a la Comunitat Valenciana.  
3. No seran subvencionables les despeses que s'hagen repercutit totalment o parcialment a les empreses beneficiades per l'actuació subvencionable.  
4. En aplicació del que preveu la disposició addicional tercera de la Llei 14/2016, de 30 de desembre, de pressupostos de la Generalitat per a l'exercici 2017, els costos anteriors tindran la consideració d'operacions de capital ja que es consideren activitats d'industrialització, investigació, desenvolupament i innovació i de formació de capital humà, vinculades a la reactivació econòmica.  
  
Seté. Quantia de l'ajuda  
La quantia de l'ajuda serà del 100 % de les despeses que siguen subvencionables, sense perjuí del límit per associació de 200.000 euros de totes les ajudes de minimis rebudes en tres exercicis fiscals, d'acord amb el que estableix el Reglament 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L352/1, de 24.12.2013), atés que les ajudes concedides mitjançant aquesta convocatòria s'acullen al que disposa aquest.  
  
Huité. Presentació de sol·licituds  
1. La presentació de sol·licituds i de la documentació annexa per a l'obtenció de les ajudes regulades en la present convocatòria es realitzarà obligatòriament de forma electrònica, segons estableix l'article 14.2 de la llei 39/2015 d'1 d'octubre, del procediment administratiu comú de les administracions públiques.  
2. L'interessat trobarà les instruccions per a omplir electrònicament la sol·licitud general de subvenció en la pàgina web www.indi.gva.es/tramitacion-telematica, en l'enllaç «Instruccions».  
3. L'interessat omplirà i firmarà l'imprés de sol·licitud i la documentació annexa que s'exigeix en el resolc nové d'aquesta convocatòria, i utilitzarà el procediment dissenyat per a aquestes ajudes i que estarà disponible en el catàleg de serveis públics interactius de la Generalitat a través de http://sede.gva.es, apartat «Serveis en línia», i accediran al tràmit de sol·licitud d'ajuda dissenyat a aquest efecte.  
4. Tant la sol·licitud com la resta de documents a presentar hauran de firmar-se electrònicament amb el certificat de persona jurídica, emés per qualsevol de les entitats admeses pel portal electrònic de la Generalitat, o amb el certificat digital del seu representant, que haurà d'haver-se registrat prèviament en el Registre de Representants de la Generalitat.  
  
Nové. Documentació que ha d'adjuntar a la sol·licitud  
1. Les sol·licituds es formalitzaran electrònicament en el model normalitzat, i s'hi hauran d'omplir les declaracions següents:  
  
a) Declaració responsable de totes les ajudes obtingudes per als mateixos costos subvencionables, a fi de comprovar que no se superen els límits de l'article 5.2 del Reglament (UE) número 1407/2013.  
b) Declaració responsable que el sol·licitant no està sotmés en les prohibicions per a obtindre la condició de persona beneficiària establides en l'article 13 de la Llei 38/2003, de 17 de novembre, general de subvencions, i, en particular, que no és deutora de la Generalitat d'obligacions per reintegrament de subvencions.  
2. En el cas que el sol·licitant denegue expressament l'autorització a l'òrgan convocant, perquè obtinga de forma directa, a través de certificats electrònics, l'acreditació del compliment d'obligacions tributàries i davant de la Seguretat Social, en els termes que preveuen els articles 18 i 19 del Reial decret 887/2006, de 21 juliol, pel qual s'aprova el Reglament de la Llei 38/2003, de 17 de novembre, general de subvencions, haurà d'aportar, a través de la seu electrònica, els certificats que a continuació s'indiquen:  
a) De l'Agència Estatal d'Administració Tributària, el certificat que acredite que el sol·licitant està al corrent de les obligacions tributàries.  
  
b) De la Tresoreria General de la Seguretat Social, el certificat acreditatiu que el sol·licitant està al corrent en el compliment de les obligacions amb la Seguretat Social.  
c) Dels Serveis Territorials de la Conselleria d'Hisenda i Model Econòmic, el certificat acreditatiu que el sol·licitant no té deutes de naturalesa tributària amb la Generalitat.  
Els certificats expedits per les administracions tributàries i per la Seguretat Social tindran una validesa de sis mesos des de la data d'expedició, d'acord amb el que establix l'article 23.3 del Reial decret 887/2006, pel qual s'aprova el reglament general de subvencions. La Direcció General d'Indústria i Energia podrà requerir al sol·licitant si la informació obtinguda té cap incidència.  
  
3. A la sol·licitud degudament omplida i, si és el cas, als certificats anteriors, s'adjuntaran els documents següents:  
  
a) Model normalitzat d'annex I, que contindrà les declaracions responsables següents:  
I. Declaració responsable que l'entitat sol·licitant compleix la normativa d'integració laboral de persones amb discapacitat o, si és el cas, l'exempció d'aquesta obligació, i que estiguen al corrent en el compliment de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, de la Llei orgànica 3/2007, de 22 de març, per a la igualtat efectiva de dones i homes, i de la Llei 9/2003, de 2 d'abril, per a la igualtat entre dones i homes.  
  
II. Declaració responsable de les circumstàncies recollides en l'article 11.5 de les bases reguladores que concórreguen en el sol·licitant, com a criteris de preferència en cas d'empat de puntuació.  
b) Còpia escanejada de la targeta d'identificació fiscal de l'entitat sol·licitant.  
c) Còpia escanejada de l'escriptura de constitució de l'entitat sol·licitant, amb inscripció actualitzada en el registre corresponent, a la qual s'adjuntaran els estatuts vigents.  
d) Memòria descriptiva del projecte o actuació per al qual se sol·licita l'ajuda.  
e) Dades de domiciliació bancària segons el model facilitat a aquest efecte.  
f) Declaració responsable, segons el model normalitzat, de totes les ajudes de minimis concedides per qualsevol projecte al sol·licitant en l'exercici fiscal corrent i en els dos anteriors. El moment en què ha de considerar-se concedida una ajuda de minimis és aquell en què es reconega a l'entitat el dret legal a rebre l'ajuda, amb independència de la data de pagament de l'ajuda de minimis a l'entitat. Només es podran concedir noves ajudes de minimis després d'haver comprovat que això no donarà lloc que l'import total de les ajudes concedides a l'entitat beneficiària sobrepasse el límit màxim establit en el Reglament (UE) número 1407/2013, és a dir, 200.000 euros, que es redueix a 100.000 euros en el cas de beneficiaris que operen en el sector del transport per carretera, durant qualsevol període de tres exercicis fiscals.  
  
g) Declaració responsable justificant adequadament la vinculació de l'entitat amb el sector objecte de la convocatòria a l'empara del qual se sol·licita l'ajuda.  
4. En els casos en què hi haja exempció total d'IVA, el certificat expedit per l'Agència Tributària que acredite que l'entitat està exempta d'IVA. Així mateix, en aquells supòsits en què l'entitat aplique una prorrata de l'IVA haurà d'incloure's en el compte justificatiu i explicar-se en l'informe d'auditor el prorrateig i l'aplicació d'aquest.  
5. En els casos en què l'associació o agrupació empresarial innovador tinguen empreses de diferents sectors o amb centre productiu fora de la Comunitat Valenciana, i a l'efecte de justificar el que exigeix el punt segon del resolc sisé, haurà d'aportar-se una declaració responsable de l'entitat que incloga:  
a) Una llista detallada de totes les empreses integrants de l'associació o l'agrupació empresarial innovadora, amb indicació de la seua activitat principal i la ubicació del centre productiu a la Comunitat Valenciana, si és el cas.  
b) Una llista de totes les empreses que es beneficien directament de cada actuació per a la qual sol·licita l'ajuda, amb indicació de la seua activitat principal i la ubicació del centre productiu a la Comunitat Valenciana, si és el cas.  
c) Així mateix, en els costos de cada actuació, s'haurà d'indicar el percentatge d'aquests, atribuïble a les empreses amb centre productiu a la Comunitat Valenciana, i vinculades al sector per al qual sol·licita la subvenció.  
6. L'òrgan competent per a la instrucció i resolució de l'expedient podrà requerir a l'entitat sol·licitant, en qualsevol moment, altres dades, documents i informes complementaris que siguen necessaris per a la resolució de l'expedient.  
  
Deu. Termini de presentació de sol·licituds  
El termini de presentació de sol·licituds serà d'un mes, i el seu còmput començarà l'endemà de la publicació, en extracte, de la present resolució en el Diari Oficial de la Generalitat Valenciana. Només s'admetran les sol·licituds que hagen sigut gravades en el Registre Electrònic de la Generalitat abans de les 24.00 hores de l'últim dia de termini de presentació (hora oficial peninsular espanyola).  
  
Onze. Esmena de sol·licituds  
1. Quan la sol·licitud no dispose dels requisits assenyalats en la Llei 39/2015, d'1 d'octubre, del procediment administratiu comú de les administracions públiques, o no s'adjunte la documentació que d'acord amb aquesta resolució siga exigible, o es considere necessària per a resoldre, es requerirà l'interessat perquè, en el termini de 10 dies hàbils, esmene la falta o adjunte els documents requerits, amb indicació que, si així no ho fera, se'l considera que desisteix de la petició, amb la resolució prèvia que haurà de ser dictada en els termes que preveu la legislació bàsica esmentada.  
2. La notificació electrònica dels actes administratius produirà efectes jurídics en ser aquesta obligatòria per a les persones jurídiques. De conformitat amb l'article 43 de la Llei 39/2015 d'1 d'octubre, del procediment administratiu comú de les administracions públiques, i amb l'article 54 del Decret 220/2014, la pràctica de la notificació electrònica es realitzarà, amb caràcter general, per compareixença electrònica, de la manera següent:  
a) L'entitat sol·licitant, o el seu representant degudament registrat, accedirà al contingut de l'actuació administrativa corresponent a través de la seu electrònica de la Generalitat. Prèviament s'enviarà per correu electrònic a l'adreça facilitada en la sol·licitud un avís de notificació, de caràcter informatiu, que li comunicarà l'existència d'una notificació, així com l'adreça de la pàgina web a què ha d'accedir per a obtindre-la.  
  
b) Aquest avís de notificació haurà d'especificar, a més de les dades que permeten la identificació de la notificació que, transcorreguts deu dies naturals a partir de la data de posada a la disposició de la notificació, sense que tinga lloc l'accés a aquesta, equivaldrà al rebuig de la notificació als efectes previstos en la normativa legal vigent, llevat que d'ofici o a instàncies del destinatari es comprove la impossibilitat tècnica o material de l'accés.  
c) Si l'interessat accepta la notificació, podrà accedir als documents objecte d'aquesta, que també tindran format per a impressió.  
  
d) Es deixarà constància en l'expedient administratiu de l'acceptació o rebuig de la notificació electrònica, i produirà els efectes previstos en la Llei 39/2015 d'1 d'octubre, del procediment administratiu comú de les administracions públiques.  
  
  
Dotze. Criteris de valoració de les sol·licituds  
1. El procediment de concessió de les subvencions es tramitarà en regim de concurrència competitiva, que es realitzarà mitjançant la comparació segons els criteris, les puntuacions i els llindars mínims següents, i s'estableix una prelació entre les quals hagen obtingut la puntuació mínima de 50 punts, i sense poder superar aquesta llista, en qualsevol cas, els límits pressupostaris assenyalats.  
2. La valoració de les sol·licituds de subvencions es realitzarà atenent els criteris i la ponderació següents:  
  
1.1. Fins a 30 punts Puntuació màxima Llindar mínim  
 Viabilitat tècnica i econòmica 15 5  
 Fortalesa de l'enfocament proposat 10 5  
 Coherència del pla de treball 5   
1.2. Fins a 60 punts Adequació a les necessitats d'industrialització o demandes del sector, del mercat o de l'àmbit territorial d'influència 25 10  
 Contribució a la millora de la competitivitat 20 10  
 Contribució al desenvolupament industrial sostenible i la reducció de l'impacte mediambiental 15   
1.3. Fins a 10 punts Contribució a la millora de qualitat de la vida ciutadana o utilitat de solució per a problemes socials 5   
 La contractació de persones amb discapacitat o diversitat funcional més enllà del percentatge mínim establit per la normativa sobre integració laboral de persones amb discapacitat 5   
  
  
  
  
3. L'avaluació de les sol·licituds, l'aplicació dels llindars mínims i la resolució d'empats es realitzarà aplicant les regles establides en els apartats 2, 3, 4 i 5 de l'article 11 de les bases reguladores.  
  
4. En el cas que el crèdit consignat en la convocatòria fóra suficient, atenent el nombre de sol·licituds una vegada finalitzat el termini de presentació no serà necessari fixar l'ordre de prelació entre les sol·licituds que disposen dels requisits establits en les convocatòries.  
5. Quan l'import de la subvenció siga inferior al que figura en la sol·licitud presentada, o es considere per l'òrgan instructor que la sol·licitud s'ha d'enquadrar en un sector diferent del sol·licitat pel beneficiari, podrà proposar-se a aquest reformular la seua sol·licitud per a ajustar els compromisos i les condicions a la subvenció atorgable. La reformulació s'haurà presentar en el termini màxim de 10 dies des de la notificació d'aquesta proposta.  
  
Tretze. Comissió tècnica instructora  
De conformitat amb el que disposa l'article 10 de l'Ordre 22/2016, de 27 d'octubre, la comissió tècnica instructora elaborarà una relació ordenada dels sol·licitants admesos amb la puntuació obtinguda, i la quantia de l'ajuda a concedir, i elevarà a l'òrgan concedent les corresponents propostes de concessió i denegació d'ajudes i la determinació de les seues quanties. La composició de la comissió i el seu funcionament serà l'establit en l'article 10 de l'Ordre 22/2016, de 27 d'octubre.  
  
  
Catorze. Resolució de concessió  
1. Es delega en la direcció general amb competències en matèria d'indústria, la resolució de les sol·licituds de subvencions que es presenten a l'empara d'aquesta convocatòria d'ajudes. L'òrgan competent per a la resolució d'aquestes subvencions serà, així mateix, competent per a dictar la resolució prevista en l'article 13 de les bases reguladores.  
2. El termini màxim per a resoldre i notificar la resolució serà de sis mesos comptadors de la publicació de la corresponent convocatòria en el Diari Oficial de la Generalitat Valenciana.  
3. Transcorregut el termini abans mencionat sense que s'haguera notificat resolució expressa, les persones interessades podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
4. La resolució del procediment de concessió es notificarà als interessats mitjançant la publicació en la pàgina web de la Conselleria d'Economia Sostenible, Sectors Productius, Comerç i Treball, en aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques. Igualment es publicarà en el Diari Oficial de la Generalitat Valenciana i en la base de dades nacionals de subvencions, en compliment del que s'ha establit sobre publicitat de subvencions concedides, en la Llei 38/2003, de 17 de novembre, general de subvencions.  
  
Quinze. Resolució d'incidències. Supòsits i criteris de modificació de la resolució  
1. La direcció general amb competències en matèria d'indústria resoldrà les incidències que es produïsquen amb anterioritat o posterioritat a la concessió. En qualsevol moment de la vigència de l'expedient, el beneficiari haurà d'actualitzar la documentació presentada que haguera tingut alguna modificació i comunicar altres ajudes públiques o privades que haguera obtingut o sol·licitat després de la data de presentació de la sol·licitud.  
2. La modificació o alteració de les condicions tingudes en compte per a la concessió de la subvenció i, en qualsevol cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.  
  
Setze. Recursos  
La resolució de concessió que es dicte posa fi a la via administrativa i en contra es podrà interposar recurs potestatiu de reposició en el termini d'un mes comptador des de l'endemà de la notificació o recurs contenciós administrativa davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Dèsset. Justificació de les ajudes  
1. Les entitats beneficiàries podran presentar la documentació justificativa fins al 31 d'octubre de 2017 de forma telemàtica en els mateixos termes del resolc huité.  
2. La documentació justificativa haurà de presentar-se de conformitat amb el que disposa l'article 14 de l'Ordre 22/2016, d'octubre 27:  
  
a) Informe d'un auditor de comptes inscrit com a exercent en el Registre Oficial d'Auditors de Comptes dependents de l'Institut de Comptabilitat i Auditoria de Comptes, amb el contingut establit en l'article 14, punts 5, 6 i 7 de l'Ordre 22/2016, de 27 d'octubre.  
b) Compte justificatiu subscrit per l'entitat beneficiària i avalat per l'informe d'auditor, segons el model normalitzat.  
c) Resum de dades bàsiques de la inversió realitzada, segons el model normalitzat.  
d) Memòria tècnica i econòmica de les actuacions, segons el model normalitzat.  
e) En cas d'haver denegat expressament l'autorització a l'òrgan convocant perquè obtinga de forma directa, a través de certificats electrònics, l'acreditació del compliment d'obligacions tributàries i davant de la Seguretat Social, haurà d'aportar els certificats indicats en l'apartat dos del resolc nové d'aquesta resolució.  
3. La Direcció General competent en matèria d'indústria podrà requerir la informació addicional que, en cada cas, estime necessària per a acreditar el compliment de les condicions imposades en la concessió de la subvenció.  
  
Díhuit. Reintegrament i minoració de les ajudes  
1. Procedirà el reintegrament de les ajudes concedides o la seua minoració, amb reemborsament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en la present convocatòria, així com en els supòsits de causes de reintegrament que estableix l'article 37 de la Llei general de subvencions.  
2. El procediment de reintegrament s'ajustarà a les previsions contingudes en l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
Dènou  
Contra la present resolució, que posa fi a la via administrativa, es podrà interposar, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant del mateix òrgan que ha dictat l'acte, en el termini d'un mes comptador des de l'endemà la publicació. O bé, directament recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que preveu l'article 46 de la Llei 29/1999, de 13 de juliol, reguladora de la jurisdicció contenciosa administrativa.  
  
València, 7 d'abril de 2017.- El conseller d'Economia Sostenible, Sectors Productius, Comerç i Treball: Rafael Climent González.